Jinamizi

JINAMIZI
Mazingira yaliyonizunguka yaliogofya sana. Mamangu aliyenizaa aliniita kwa sauti nyororo kutoka jikoni, nami nikamwitikia. Niliambua nyayo zangu kuelekea upande wa sauti hiyo, mwendo wa wanguwangu nikijiamulia. Ama kweli, mtu hakatai wito, hukataa aitiwalo.  Nilipofika jikoni, nilishtuka na kurudi nyuma ghafla. Nilichokiona kiliniduwaza na kunibungaza. Kiliniacha nimebaki kinywa wazi kama kiwanja cha ahera nusura nyuki apate mzinga. Hapo ndio niliposadiki kuwa maajabu ya musa yaliniandama na karibuni ningeshuhudia ya firauni.
Kidude mfano wa binadamu kilikua kimesimama tisti mbele yangu huku kikinikabidhi sahani iliyojaa wali wa kuku  nimpelekee dadangu aliyekua sebuleni akisoma. Binadamu huyo ghushi alisimama mlangoni. Macho yake yalifanana kana kwamba yametolewa na spana. Alikua amesimama kidete mithili ya mchongoma. Isitoshe, hakuwa na mwili wa kupigiwa mfano, alikua mfano wa ngonda. Mtu ambaye